28-10-2024

Tobias Christensen

s160096

Calenify

Obligatorisk opgave 2 INNT

# Introduktion

Github:

Youtube:

I takt med udvidelsen af Calenify har der været et fokus på at optimere appens tekniske fundament for at forbedre brugeroplevelsen og funktionaliteten. Calenify er blevet opdateret og er nu bedre end før. Calenify har, udover stærk kalenderfunktionalitet, nu fået integreret kamera og galleri. I denne opgave vil følgende blive gennemgået; den tekniske udvidelse, idéen til kamerafunktionen fra brugerinddragelse, resultatet af brugerinddragelsen, refleksioner samt merværdi.  
Følgende views er nu tilgængelige i Calenify. Nye views er markeret med gult.

**Calenify views:**

|  |  |  |
| --- | --- | --- |
| Hjem | Nyt event | Detajler |
| Kamera |  | User profile (ikke implementeret) |
| Galleri |  | App Details |

## Det tekniske

Calenify bruger nu også modulerne expo-camera og AsyncStorage. Calenify har indført et system til billedhåndtering, hvor billeder, der tages med kameraet, gemmes i AsyncStorage for at sikre, at de forbliver tilgængelige, selv når appen genstartes. Der er implementeret en stack navigation på siden ”Hjem”, som gør det muligt for brugerne at navigere mellem Hjem, kameraet og galleriet problemfrit. Derudover er der stadig en tabsnavigation i bunden, ligesom første udgave. Ideen med kameraet er, at brugeren kan gemme dokumenter såsom billetter i deres kalender, så Calenify yderligere kan forstærkes som den bedste kalender på markedet.

De events, der bliver oprettet af brugeren, hentes og gemmes i en database hostet ved Firebase. Den fremtidige ambition er, at billeder også kan gemmes online. Dette er dog ikke implementeret i denne udgave.

# Brugerinddragelse

Brugerinddragelse har været en vigtig del af den anden iteration af Calenify. Udviklingsteamet brugte medstuderende til at sparre med, inden udviklingen gik i gang. Udviklingsteamet og de medstuderende diskuterede både at dreje Calenify en ny retning og simpelthen skabe et nyt produkt samt hvilke nye funktioner, Calenify kunne modtage. Derudover blev appens udseende også diskuteret, dette uddybes i refleksioner. Konklusionen på denne indledende brugerinddragelse var, at udviklingsteamet ville udvikle kamerafunktionen.

Efter udviklingsprocessen tog udviklingsteamet fat i en af de medstuderende fra den indledende runde for at få feedback på funktionen. Brugeren fik den nye app i hånden og fik lov til selvstændigt at teste funktionaliteten. Ligesom i første iteration fik layout ikke ros. Derudover gav den medstuderende følgende citat*: ”Det er dumt, at du ikke har sat events og billeder sammen.”* Den medstuderende mente, at der skal være et galleri for hvert event, så billederne er de rigtige steder. Dette var i forvejen noteret af udviklingsteamet og vil forventeligt være med i en fremtidig iteration af Calenify.

Udviklingsteamet lavede samme interview med en bekendt, der ikke havde set Calenify før. Brugeren roste appens navigation, der gør det nemt at navigere mellem forskellige funktioner. Dog kunne styling forbedres. Oprettelse af events og brug af kamera var intuitivt for den nye bruger og kunne godt lide ideen med kalender og galleri samlet.

Brugeren påpegede, at appen stadig har nogle fejl, som påvirkede oplevelsen. For eksempel kan man blive fanget på opret event-siden.

Desuden nævnte brugeren, at de fandt visse funktioner, såsom muligheden for at kategorisere begivenheder, for begrænsede. De ønskede at se tilpasningsmuligheder, så de kunne organisere deres begivenheder mere effektivt. Dette er noteret som potentiel fremtidig funktionalitet

Brugeren udtrykte også bekymring over, hvordan appen ville tjene penge i fremtiden. De var bange for, at hvis appen skulle blive betalingsbaseret, ville det skræmme dem og muligvis føre dem tilbage til at bruge gratis løsninger. Dette uddybes i refleksioner.

# Refleksioner

Udviklingsteamet vurderede i starten af denne iteration at ud fra et læringsperspektiv, ville det give mere mening for teamet at fokusere på at prøve ny funktionalitet i stedet for at fokusere på styling. Dette er årsagen til, at styling ikke har fået et løft, selvom brugerne i begge runder har nævnt det.

I brugerinddragelsen talte udviklingsteamet om forretningsstrategien for Calenify. Hvis Calenify skulle på markedet ville det være et abonnement, og det ville være muligt for brugere at få en 14 dages prøveperiode. En betalt løsning er at foretrække over en reklame-baseret løsning, da reklamer kan ødelægge oplevelsen for brugerne.

Value Hypothesis for Calenify er en svær størrelse at definere. Udviklingsteamet har den antagelse, at de fleste mennesker har en gratis kalender. Der findes dog andre betalte kalendere på markedet.[[1]](#footnote-1) Value Hypothesis for Calenify er derfor: 30% af travle professionelle i alderen 25-45 vil være villige til at betale 100 kroner om året for Calenify.” Prisen bygger på, at produktet på nuværende tidspunkt har begrænset funktionalitet sammenlignet med konkurrenterne.

Calenify har nogle begrænsninger i denne iteration. For det første bliver billederne gemt lokalt i stedet for i cloud. Brugen af cloud er vigtig for udviklingsteamet, da dette sikrer data ikke går tabt i tilfælde af, at brugeren mister deres mobil. Derudover mangler galleriet at blive sat sammen med de passende events, da dette vil give brugeren en mere overskuelig oplevelse. Til sidst mangles en måde at slette billeder, hvilket ikke er i appen på nuværende tidspunkt. Disse begrænsninger gør, at appen mister noget værdi og gør det sværere, hvis appen skulle konkurrere på markedet. Disse begrænsninger ville derfor blive prioriteret i en fremtidig iteration af appen.

I konklusion viser udviklingen af Calenify, at der er taget skridt mod at forbedre appens tekniske fundament. Integrationen af kamerafunktionen og galleri har tilføjet nye dimensioner til kalenderfunktionaliteten, hvilket styrker appens position som en praktisk løsning for brugerne. Selvom der stadig er udfordringer med styling, fejl og begrænset funktionalitet, har brugerinddragelsen bidraget til værdifuld feedback, der kan guide fremtidige iterationer. Med fokus på at udvikle en abonnementsmodel og forbedre cloud-opbevaring, står Calenify klar til at imødekomme behovene hos en travl, moderne målgruppe, der værdsætter effektivitet og enkelhed i deres digitale værktøjer.

1. <https://www.techradar.com/best/best-calendar-apps#section-best-simple> [↑](#footnote-ref-1)